ગાંધીનગર સરખેજ રોડ ઉપર આવેલા સરગાસણ પાસે પલ્સર બાઇક લઇને આવેલા બે અજાણ્યા ઇસમો હાર્દિકની કારને ઓવરટેક કરીને રોકી હતી અને ઉપરાછાપરી હાર્દિકની કાર ઉપર ત્રણ રાઉન્ડ ફાયરિંગ કરીને ફરાર થઇ ગયા હતા. ઘટનાની જાણ ગાંધીનગર ઇન્ફોસિટી પોલીસ તથા ઉચ્ચ અધિકારીઓને થતાં તેઓ ઘટના સ્થળે દોડી આવ્યા હતા અને તપાસ શરૂ કરી હતી. પોલીસ સૂત્રોના જણાવ્યા અનુસાર હાર્દિક પટેલને ગાંધીનગરમાં રહેતા પ્રકાશ વણકર સાથે કેટલાય સમયથી માથાકૂટ ચાલતી હતી. હાર્દિક પટેલે પોલીસ ફરિયાદમાં પ્રકાશ વણકર સામે શંકા દર્શાવી છે.